**TLAČOVÁ SPRÁVA – Festival na Hrádku 2025**

**Usporiadateľ:** Krajská hvezdáreň a Zemplínske kultúrne centrum

**Riaditeľka KHaZKC:** Alena Navrátilová

**Názov podujatia:**  Festival na Hrádku – 2. ročník krajského astronomického festivalu Košického kraja

**Termín podujatia:** 21. september 2025 – Michalovce , Hrádok 1

**Informácie k podujatiu:** Igor Parnahaj, 056/644 32 60

[igor.parnahaj@khazkc.sk](mailto:igor.parnahaj@khazkc.sk), [www.khazkc.sk](http://www.khazkc.sk/)

Vladimír Krecula 0917 554 082

[vladimir.krecula@khazkc.sk](mailto:vladimir.krecula@khazkc.sk), [www.khazkc.sk](http://www.khazkc.sk/)

**Hviezdy nie sú ďaleko, sú na Hrádku- blíži sa 2. ročník krajského astronomického festivalu**

Župa spolu s Krajskou hvezdárňou a Zemplínskym kultúrnym centrom v Michalovciach - jeho kultúrnou organizáciou chystajú ďalší ročník astro festivalu. Odštartujte s nami vesmírnu zábavu v nedeľu 21. septembra - program pre malých i veľkých návštevníkov. Prebiehať bude na viacerých miestach – parkovisku, v lesoparku, hlavnom pódiu i v priestoroch Krajskej hvezdárne.

„*Festival na Hrádku je ďalší zaujímavý projekt, ktorý spája vedu, vzdelávanie a kultúru spôsobom, aký dokáže osloviť všetky generácie. Som rád, že obyvateľom Košického kraja prinášame jedinečný pohľad na vesmír – pútavo, interaktívne a zrozumiteľne. Aj takýto festival dokazuje, že veda má svoje miesto v každodennom živote a dokáže byť skutočne inšpirujúca,“* uviedol predseda Košického samosprávneho kraja Rastislav Trnka.

Najmladší účastníci sa vydajú na dobrodružnú **Cestu slnečnou sústavou**, kde ich na súťažných stanovištiach čakajú vesmírne úlohy a hádanky. Deti sa hravou formou dozvedia zaujímavosti o vesmíre a získajú vesmírny pas plný pečiatok, ktorý ich odmení prémiovým balíčkom s prekvapením. Už od 14:00 hod. privítame na hlavnom pódiu **Bábkové divadlo Košického kraja** i obľúbený animačný program ,, Harryho Pottera a program filmových postavičiek Lilo a Stitch.

Dospelí návštevníci si budú môcť vychutnať **pozorovanie oblohy v kupole i na terase hvezdárne**, nahliadnuť do tajov kozmu v **mobilnom planetáriu** a vyskúšať si **virtuálnu realitu**. Výnimočnú atmosféru festivalu v areáli hvezdárne umocnia **veľkorozmerné modely Zeme, Mesiaca a Marsu** a sprístupnený bude aj **planetárny chodník**.

*„Verím, že aj tento rok sme vsadili na zaujímavých hostí . O klimatických zmenách príde porozprávať meteorologička Miriam Jarošová . Do sveta atrofotografie nás zavedie Slavomír Odziomek „ ,* uviedla *r*iaditeľka Krajskej hvezdárne a Zemplínskeho kultúrneho centra v Michalovciach, Alena Navrátilová .

Ďalšie atrakcie zahŕňajú skákacie hrady, fotosteny, maskoti, maľovanie na tvár a tematické vesmírne dielne. Pre všetkých návštevníkov budú pripravené aj stánky s občerstvením.

Festival uzavrie koncert známeho slovenského speváka **Lukáša Adamca**, ktorý svojim vystúpením zakončí nezabudnuteľnú hviezdnu atmosféru.

**Organizátori srdečne pozývajú všetkých milovníkov vedy, umenia i hudby na jedinečné podujatie, ktoré spája astronómiu s kultúrou a rodinnou zábavou.**

Vstupné na podujatie : 5 € deti / dospelý

Všetky informácie nájdete na [www.khazkc.sk](http://www.khazkc.sk/)

**V Michalovciach 28. 8. 2025**